সইফ কাণ্ডে বাংলাদেশ যোগ! ‘অনুপ্রবেশ’ ইস্যুতে রাজনৈতিক দলগুলিকে নিশানা অমিত মালব্যের

মুম্বই: সইফ আলি খানের (Saif Ali Khan) উপর উপর দুষ্কৃতী হামলার ঘটনায় ধৃত শরিফুল ইসলাম শাহজাদকে (Shariful Islam Shahzad) বাংলাদেশী (Bangladesh) বলেই প্রাথমিক ভাবে অনুমান পুলিশের। কারণ তার কাছে কোনও ভারতীয় নথি উদ্ধার হয়নি।

এই ঘটনার পর পরই বিরোধী দলগুলিকে নিশানা করে এক্স হ্যান্ডেলে পোস্ট করেন বিজেপির আইটি সেলের প্রধান ((Head of BJP’s IT cell) অমিত মালব্য (Amit Malviya) । মালব্য লেখেন, সইফ আলি খানের বাড়িতে দুষ্কৃতী হামলার ঘটনায় মুম্বই পুলিশ মহম্মদ শরিফুল ইসলাম নামে এক অবৈধ বাংলাদেশী অনুপ্রবেশকারীকে গ্রেফতার করেছে। যে এখানে হিন্দু পরিচয় দিয়ে বসবাস করছিল। মালব্যর আরও সংযোজন, কংগ্রেস, তৃণমূল, অন্যান্য দল, ইন্ডিয়া জোটের মতো রাজনৈতিক দলগুলি ভোট ব্যাঙ্ক বাড়ানোর জন্য অনুপ্রবেশকারীদের কাজে লাগায়। ঘটনাটিকে সাম্প্রদায়িক করার চেষ্টা করে। হিন্দুদের এইভাবে অপমান করার জন্য তাদের ক্ষমা চাওয়া উচিত।‘

আরও পড়ুন: সইফের উপর হামকালারী আদতে বাংলাদেশি? ধন্দে মুম্বই পুলিশ

উল্লেখ্য, গত ১৬ জানুয়ারির রাতে মুম্বইয়ের অভিজাত বান্দ্রা এলাকায় সইফ আলি খানের ১২ তলা বাসভবনে হানা দেয় দুষ্কৃতী। নিজের সন্তান ও পরিবারকে বাঁচাতে দুষ্কৃতীদের বাধা দেন সইফ। পরিণামে অভিনেতাকে এলোপাথাড়ি ছুড়ির কোপ মেরে আঘাত করা হয়। তাকে ৬ বার আঘার করে দুষ্কৃতী। রক্তাক্ত অবস্থায় তাঁকে অভিনেতাকে লীলাবতী হাসপাতালে নিয়ে যাওয়া হয় ৷ তিনি এখন সেখানেই চিকিৎসাধীন রয়েছেন ৷

হাসপাতাল সূত্রে জানা জানানো হয়েছে বিপদমুক্ত সইফ আলি খান। হামলার পর সইফের বাড়ির পিছনের সিঁড়ির সিসি ক্যামেরার ফুটেজে এক সন্দেহভাজনকে দেখা যায় ৷ সেই ছবি হাতে পাওয়ার পরই তল্লাশি অভিযান শুরু করে পুলিশ ৷ শনিবার ওই সন্দেহভাজনকে ছত্তিশগড়ের দুর্গ স্টেশন থেকে গ্রেফতার করা হয় ৷ মুম্বই পুলিশের দেওয়া ছবি এবং গোপন সূত্রে খবর পেয়ে আরপিএফ মুম্বই-হাওড়া জ্ঞানেশ্বরী এক্সপ্রেসে তল্লাশি চালায় ৷ ট্রেন থেকেই তাকে গ্রেফতার করা হয় ৷

ধৃতের নাম মহম্মদ শরিফুল ইসলাম শাহজাদ বলে দাবি করেছে সে। তার পরিচয় নিয়ে ধন্দে পুলিশ। কারণ এখনও পর্যন্ত ধৃতের কাছে ভারতীয় নাগরিকত্বের কোনও বৈধ নথি পাওয়া যায়নি। তাই মুম্বই পুলিশ অনুমান করছে, ধৃত ব্যক্তি বাংলাদেশি নাগরিক হতে পারেন।

মুম্বই পুলিশের (অপরাধ দমন) ডিসিপি দীক্ষিত গোদাম সাংবাদিকদের জানিয়েছেন, ধৃতের কাছ থেকে ভারতীয় নাগরিকত্বের কোনও নথি পাওয়া যায়নি। তাই প্রাথমিকভাবে ধারণা ওই ব্যক্তি বাংলাদেশের নাগরিক হতে পারেন। সম্ভবত চুরির উদ্দেশ্য নিয়ে বাড়িতে ঢুকেছিল’।